Tehvandi staadion

Tehvandi staadion on mitmeotstarbeline staadion Otepääl, Tehvandi spordikeskuse osa. Ümberehitatud staadion avati 1. oktoobril 2010.

Staadioni kasutatakse aastaringselt: talvel suusastaadionina ning suvel kergejõustiku- ja jalgpallistaadionina.

Staadionil paikneb murukattega normaalmõõtmetega jalgpalliväljak ning spetsiaalkattega sportmängude välisväljak korvpalli, võrkpalli ja tennise mängimiseks.

Tehvandi Spordikeskuse staadionil on 1000-kohaline pinkidega põhjatribüün ja varikatusega 2200-kohaline toolidega läänetribüün. 

9. veebruaril 2011 avati staadioni hoones Eesti Spordimuuseumi filiaal Otepää Talispordimuuseum, mille eelkäija oli Otepää Suusamuuseum.

Vaata ka
2011. aasta juunioride ja kuni 23-aastaste põhja suusaalade maailmameistrivõistlused
Otepää maailmakarika etapp

Viited

Välislingid

Tehvandi Spordikeskus
 360° aeropanoraam / aerofoto

Eesti jalgpallistaadionid
Eesti staadionid
Otepää